Minen steden densst. Wetet werdijge here her meijsster Pawel, dat ijk jwer werdeijchheijt sende ij secheke hoppen, wogen iij schijppwnt, dat schippwnt x [mark], is xxxj [mark] myt allem wmgelde. Werdijge here, hebbe gij en behoff, so moge gij en beholden do (!) ywer behoff; hebbe gy en nycht behoff, so latet em Hans vnd Peter Wije werchoppen als se dwrsste chonen, vnd latet mij wat wedder dar wor choppen. Jtem werdijge here, ijk happe, dat ijw genaden jt al wol entfanen hefft, dat ijk ijw sande ijn Peter Wijen. Jtem genedijge here, dot nw wol vnd sendet mij nw Hans wedder to hws je myt eijn got schhijppe, effte Peter nycht chomen werde; doch Peter Wije laffede mij dat schijppe wedder to ssendende. Dar wme werdijge here, wesset em wat beholppen dat he wel to hos chwmpt. Jtem wijlt mijt der helppe Gades wedder wme ijw werdenen. Nijcht mer wen fele goder nacht. Gescreuen vp swnte Peters vnd swnte Pawels affent jnt jar mv(c) xiiij. Hans Chonnert. Adress: Dem werdijgen heren her Pawel Schel, dombrofft (!) to Abow, sal dijsse breff.